ہنر مندی کے فروغ اور صنعت کاری کی وزارت
وزیر اعظم جناب نریندر مودی نے ویڈیو پیغام کے ذریعے وشوکرما جینتی کے موقع پر کوشل دکشانت سمارو ہ سے خطاب کیا
جناب دھرمیندر پردھان نے جناب راجیو چندر شیکھر کے ساتھ، ہنر مندی کے ماحولیاتی نظام کے منتخب 100 سرفہرست طلبا کو کانووکیشن سرٹیفیکیٹس سے نوازا
ملازمت کے متلاشی ہنر کی تربیت کے ذریعے ملازمت کے تخلیق کار بھی بن رہے ہیں – جناب دھرمیندر پردھان
ہندوستان بھر کے 20000+ مختلف اداروں کے 10 لاکھ طلباء کی عزت افزائی کی گئی
مختلف ہنر مند اداروں کے تقریباً 50 لاکھ طلباء نے کانووکیشن کی تقریب میں ورچوئل طور پر شرکت کی
وشوکرما جینتی کے مبارک دن، وزیر اعظم جناب نریندر مودی نے پہلی بار کوشل دیکشانت سماروہ میں 50 لاکھ طلباء سے خطاب کیا - ایک ہنر مندانہ کانووکیشن تقریب جس کا مقصد پورے ہنر مندی کے ماحولیاتی نظام میں طلباء کے حوصلے کو نہ صرف بڑھانا تھا بلکہ انہیں حوصلہ افزائی بھی کرنا تھا تاکہ وہ آتم نربھر بھارت کی تعمیر کے وژن کی سمت میں کام کریں۔ آج نئی دہلی میں مرکزی وزیر برائے تعلیم، ہنرمندی کی ترقی اور انٹرپرینیورشپ جناب دھرمیندر پردھان نے ہنر مندی کی ترقی اور صنعت کاری کے وزیر مملکت جناب راجیو چندر شیکھر کے ساتھ اسکل ایکو سسٹم کے 100 منتخب سرفہرست طلبا کو کانووکیشن سرٹیفیکیٹس سے نوازا۔ اس موقع پر سکریٹری برائے اعلیٰ تعلیم جناب کے سنجے مورتی؛ سکریٹری، اسکل ڈیولپمنٹ جناب اتل تیواری؛ ہندوستانی فلم ڈائریکٹر اور پروڈیوسر جناب رمیش سپی، اے آئی سی ٹی ای کے چیئرمین، جناب جگدیش کمار اور ہنرمندی کی ترقی کی وزارت کے سینئر افسران بھی موجود تھے۔
ہنر مندی کی ترقی اور صنعت کاری کی وزارت نے سیشن 2021 کے لیے سی آئی ٹی ایس کے تحت آل انڈیا ٹریڈ ٹسٹ  پاس کرنے والے امیدواروں کے 20000+ صنعتی تربیتی اداروں  میں اس تقریب کا انعقاد کیا۔ آل انڈیا ٹریڈ ٹیسٹ  کے نتائج ) کا اعلان 7 ستمبر 2022 کو کیا گیا تھا۔ اس سال نتائج کا تناسب 89.13 فیصد رہا ہے ۔ اس دن ملک بھر میں 22-2020 کے دو سالہ کورس اور 22-2021 کے ایک سال اور 6 ماہ کے کورس کے تقریباً 8.9 لاکھ تربیت یافتہ طلبا کو سرٹیفکیٹ دیا گیا اور ان کو مبارکباد پیش کی گئی۔ کانووکیشن کے لیے سرفہرست طلبا کی فہرست https://dgt.gov.in پر دستیاب ہے۔
اجتماع سے خطاب کرتے ہوئے وزیر اعظم نے کہا کہ ہندوستان جس طرح 21ویں صدی میں آگے بڑھ رہا ہے، آج صنعتی تربیتی ادارے کے 9 لاکھ سے زائد طلباء کے اسکل کانووکیشن کے موقع پر تاریخ رقم ہوئی ہے جبکہ 40 لاکھ سے زائد طلباء ہمارے ساتھ ورچوئل طور پر جڑے ہوئے ہیں۔ وزیر اعظم نے اشارہ کیا کہ طلباء اپنی ہنرمندی کے ساتھ بھگوان وشوکرما کے یوم پیدائش پر اختراع کی راہ پر پہلا قدم اٹھا رہے ہیں۔ انہوں نے کہا "میں یقین سے کہہ سکتا ہوں کہ آپ کی شروعات جتنی خوشگوار ہے، آپ کا کل کا سفر بھی زیادہ تخلیقی ہو گا"۔
وشوکرما جینتی کی وضاحت کرتے ہوئے، وزیر اعظم نے کہا کہ یہ وقار اور مہارت کے تقدس کا تہوار ہے۔ دیوتا کی مورتی بنانے والے ایک مجسمہ ساز سے تشبیہ دیتے ہوئے وزیر اعظم نے کہا کہ آج یہ ہم سب کے لیے بڑے فخر کی بات ہے کہ وشوکرما جینتی کے پرمسرت موقع پر طلبہ کی ہنرمندیوں کو تسلیم کیا جارہا ہے اور سراہا جا رہا ہے۔ "وشواکرما جینتی ہر اس شخص کا اعزاز ہے جو حقیقی معنوں میں سخت محنت کرتا ہے، یہ مزدور کا دن ہے"، وزیر اعظم نے مزیدکہاکہ "ہندوستان میں، ہم نے ہمیشہ مزدور کی مہارت میں خدا کی تصویر دیکھی ہے، وہ وشوکرما کی شکل میں دیکھے جاتے ہیں۔" جناب مودی نے وضاحت کی کہ ان کے پاس جو ہنر ہے اس میں کہیں نہ کہیں خدا کا جزوہے۔انہوں نے مزید کہا ’’ میں سمجھتا ہوں کہ یہ تقریب بھگوان وشوکرما کو 'کوشلانجلی' کی طرح ایک جذباتی خراج عقیدت کی طرح ہے"۔
گزشتہ آٹھ سالوں میں حکومت کی کامیابیوں پر روشنی ڈالتے ہوئے، وزیر اعظم نے کہا کہ ہندوستان نے بھگوان وشوکرما کی تحریک سے نئی اسکیمیں شروع کی ہیں اور ہنر کی ترقی پر زور دے کر 'شرمیو جیتے' کی روایت کو بحال کرنے کی کوشش کر رہا ہے۔ وزیر اعظم نے کہا "اس کو ہندوستان کی صدی بنانے کے لئے، یہ بہت ضروری ہے کہ ہندوستان کے نوجوانوں کو تعلیم کے ساتھ ساتھ ہنرمندی میں بھی اتنا ہی ماہر ہونا چاہئے"۔ جناب مودی نے مزید کہا کہ حکومت نے نوجوانوں کی ہنرمندی کی ترقی اور نئے اداروں کی تشکیل کو اولین ترجیح دی ہے۔ وزیراعظم نے مزیدکہا"ہمارے ملک میں پہلی آئی ٹی آئی 1950 میں قائم ہوئی تھی۔ اس کے بعد کی سات دہائیوں میں، 10 ہزار آئی ٹی آئیز بنی تھیں۔ ہماری حکومت کے 8 سالوں میں ملک میں تقریباً 5 ہزار نئے آئی ٹی آئی بنائے گئے ہیں۔ پچھلے 8 سالوں میں 4 لاکھ سے زیادہ نئی سیٹیں بھی آئی ٹی آئیز میں شامل کی گئی ہیں"۔
وزیر اعظم نے مزید بتایا کہ قومی ہنرمندی کے تربیتی ادارے، انڈین انسٹی ٹیوٹ آف اسکلز، اور ہزاروں ہنر مندی کے مراکز بھی آئی ٹی آئیز کے علاوہ پورے ملک میں کھولے گئے ہیں۔ وزیر اعظم نے مزید کہا کہ حکومت اسکول کی سطح پر ہنر مندی کو فروغ دینے کے لیے 5000 سے زائد اسکل مرکزبھی کھولنے جا رہی ہے۔ نئی قومی تعلیمی پالیسی کے نفاذ کے بعد تجربہ پر مبنی سیکھنے کو بھی فروغ دیا جا رہا ہے اور سکولوں میں ہنر مندی کے کورسز متعارف کرائے جا رہے ہیں۔
چوتھے صنعتی انقلاب، 'انڈسٹری 4.0' کے دور کے بارے میں بات کرتے ہوئے، وزیر اعظم نے کہا کہ ہندوستان کی کامیابی میں صنعتی تربیتی اداروں کا بڑا رول ہوگا۔ انہوں نے اشارہ کیا کہ ملازمت کی نوعیت وقت کے ساتھ بدلتی رہتی ہے، اس لیے حکومت نے اس بات کا خاص خیال رکھا ہے کہ ہمارے آئی ٹی آئی میں پڑھنے والے طلبہ کو بھی ہر جدید کورس کی سہولت ملنی چاہیے۔ کورسز کی دستیابی کے بارے میں بتاتے ہوئے جناب مودی نے کہا کہ آئی ٹی آئی میں کوڈنگ، مصنوعی ذہانت، روبوٹکس، تھری ڈی پرنٹنگ، ڈرون ٹیکنالوجی اور ٹیلی میڈیسن سے متعلق بہت سے کورسز شروع کیے گئے ہیں۔ وزیر اعظم نے مزیداشارہ کیاکہ ہندوستان جیساکہ قابل تجدید توانائی، شمسی توانائی اور برقی گاڑیوں کے میدان میں آگے بڑھ رہا ہے، ہمارے بہت سے آئی ٹی آئی میں ایسے شعبوں سے متعلق کورسز متعارف کرائے گئے ہیں۔ انہوں نے مزید کہا "آپ جیسے طلباء کے لیے روزگار کے مواقع حاصل کرنا آسان ہو جائے گا"۔
ہر گاؤں کو آپٹیکل فائبر فراہم کرنے اور لاکھوں کامن سروس سینٹر کھولنے کی حالیہ پیش رفت کے بارے میں بات کرتے ہوئے، وزیر اعظم نے کہا کہ جیسے جیسے ملک میں ٹیکنالوجی پھیل رہی ہے، اسی طرح روزگار کے مواقع بھی بڑھ رہے ہیں۔ انہوں نے کہا کہ آئی ٹی آئی سے پاس آؤٹ ہونے والے طلباء کے لیے گاوں میں زیادہ سے زیادہ مواقع پیدا کیے جا رہے ہیں۔ " وزیراعظم نے کہا کہ گاؤں میں موبائل کی مرمت کا کام ہو یا زراعت میں نئی ٹیکنالوجی سے متعلق کام، کھاد کا چھڑکاؤ ہو یا ڈرون کی مدد سے ادویات کی فراہمی کا کام ہو، دیہی معیشت میں ایسی بہت سی نئی ملازمتیں شامل ہو رہی ہیں"۔وزیراعظم نے کہا کہ ’’اس میں آئی ٹی آئیزکا کردار بہت اہم ہے، ہمارے نوجوانوں کو ان امکانات سے زیادہ سے زیادہ فائدہ اٹھانا چاہیے۔‘‘ وزیر اعظم نے یہ بھی کہا کہ حکومت بھی اسی طرح کے وژن کو ذہن میں رکھتے ہوئےا ٓئی ٹی آئیزکو اپ گریڈ کرنے کے لیے مسلسل کام کر رہی ہے۔
ہنرمندی کی ترقی کے بارے میں وضاحت کرتے ہوئے، وزیر اعظم نے کہا، "جب ایک نوجوان کے پاس تعلیم کے ساتھ ساتھ ہنر کی طاقت ہوتی ہے، تو اس کی خود اعتمادی خود بخود بڑھ جاتی ہے۔ جب نوجوان ہنر کے ساتھ بااختیار ہو کر باہر نکلتے ہیں، تب انہیں خیال آتا ہے کہ ، خود روزگار کے اس جذبے کو سہارا دینے کے لئے اپنا کام کیسے شروع کیا جائے ۔" وزیر اعظم نے مدرا یوجنا، اسٹارٹ اپ انڈیا اور اسٹینڈ اپ انڈیا جیسی اسکیموں کی طاقت کو اجاگر کیا، جو بغیر گارنٹی کے قرض فراہم کرتی ہیں۔
عالمی سطح پر مواقع پر روشنی ڈالتے ہوئے وزیراعظم نے کہا کہ دنیا کے بہت سے بڑے ممالک کو اپنے خوابوں کو پورا کرنے اور اپنی رفتار کو برقرار رکھنے کے لیے ہنر مند افرادی قوت کی ضرورت ہے۔ جناب مودی نےکہاکہ ملک کے ساتھ ساتھ بیرون ملک بھی بہت سے مواقع منتظر ہیں۔ "بدلتے عالمی حالات میں، ہندوستان میں دنیا کا اعتماد بھی مسلسل بڑھ رہا ہے۔ کورونا کے دور میں بھی، ہندوستان نے ثابت کر دیا ہے کہ کس طرح اس کی ہنر مند افرادی قوت اور اس کے نوجوان سب سے بڑے چیلنجوں کا حل فراہم کرنے کی صلاحیت رکھتے ہیں‘‘۔ وزیر اعظم نے کہا کہ ہندوستانی اپنی مہارت اور ہنر کی وجہ سے ہر ملک میں اپنی پہچان بنا رہے ہیں، خواہ وہ صحت کی خدمات ہو یا ہوٹل-ہسپتال مینجمنٹ، ڈیجیٹل حل ہو یا آفات کے انتظام کا شعبہ ۔
اس موقع پر خطاب کرتے ہوئے جناب پردھان نے کہا کہ ہنر کی ترقی بااختیار بنانے کا ذریعہ ہے۔ نئی قومی تعلیمی پالیسی میں اسکل ڈیولپمنٹ کو اہمیت دی گئی ہے تاکہ اسے تعلیم کے ساتھ مربوط کیا جا سکے اور تعلیمی برابری فراہم کی جا سکے۔ وزیر موصوف نے کانووکیشن میں اسکل سرٹیفکیٹ حاصل کرنے والے تمام طلباء کو مبارکباد پیش کی۔ انہوں نے کہا کہ خود کفیل ہندوستان کی تعمیر میں ان تمام طلباء کا تعاون اہم ہوگا۔ انہوں نے مزید کہا کہ ملازمت کے متلاشی افراد ہنر مندی کی تربیت کے ذریعے ملازمت کے تخلیق کار بھی بن رہے ہیں۔ جناب پردھان نے زور دے کر کہا کہ ہندوستان میں ایک بڑی، نوجوان اور تعلیم یافتہ آبادی ہے جو عالمی سطح پر کسی بھی صنعت کا اثاثہ بن سکتی ہے اگر انہیں صنعت کی ضروریات کے مطابق مرتکزتربیت اور صلاحیت سازی فراہم کی جائے۔ ہنر مندی، باز اسکلنگ اور اپ اسکلنگ نے نہ صرف پسماندہ کمیونٹیز اور خواتین کو بااختیار بنایا ہے بلکہ نوجوانوں کو مسلح افواج میں اگنی ویر کے طور پر شامل ہونے کی ترغیب دی ہے۔ آگے بڑھتے ہوئے، ہنر مندی کی ترقی اور انٹرپرینیورشپ کی وزارت اپنی کوششوں کو عالمی معیار کے ساتھ ہم آہنگ کرے گی اور یہاں تک کہ ہ ڈگریاں اور مہارتوں کی بنیاد پر پی ایچ ڈی سرٹیفکیٹ بھی دے گی۔ انہوں نے یہ بھی زور دیا کہ وشوکرما دیوس کو ہنر مندی کے ماحولیاتی نظام میں سب سے مبارک دن کے طور پر منایا جائے۔
ہنر مندی کی اہمیت پر روشنی ڈالتے ہوئے جناب راجیو چندر شیکھر نے کہا کہ نئے عالمی نظام میں، ہنر مندی کی اہمیت میں تیزی سے اضافہ ہوا ہے، جیسے کہ ہندوستان کووڈ-19 وبا سے نجات حاصل کررہا ہے، ہنر مندی نوجوانوں میں خوشحالی کا ایک پاسپورٹ بن گئی ہے۔ ہندوستان کے نوجوان اس نئے ہندوستان کی بنیاد ہیں جس کی ہم تعمیر کرنا چاہتے ہیں، اور ہر اسٹیک ہولڈر کو عزت مآب وزیر اعظم نریندر مودی کے آتم نربھر بھارت کے قیام اور قوم کو دنیا کے ہنر کی راجدھانی میں تبدیل کرنے کے دوہرے وژن کو پورا کرنے کے لیے اکٹھا ہونا چاہیے۔ امیدواروں کو مبارکباد دیتے ہوئے، انہوں نے مزید کہا کہ انہیں کانووکیشن کی تقریب کا حصہ بننے پر بے حد فخر ہے اور وہ ہر ایک پر زور دیتے ہیں کہ وہ ترقی اور پائیدار معاش کی طرف بڑھنے کے لیے ہنر مندی سے فائدہ اٹھائیں۔
کانووکیشن کی تقریب میں میڈیا اینڈ انٹرٹینمنٹ اسکل کونسل اور سنٹرل بورڈ آف سیکنڈری ایجوکیشن  کے درمیان مفاہمت نامے پر دستخط کے ساتھ ساتھ اچیومنٹ کتابچہ: اسکل انڈیا کا ایک ہندوستان، ایک مشن، سوالامبن کی اور: 75 انٹرپریونرس کی کہانیوں کا اجراء کسان آپریٹر ویڈیو ، اسکل گیپ رپورٹ ، مائی بھی جل رکھشک مہم  سمیت متعدد اعلانات کا مشاہدہ کیا گیا۔ اس میں کوالٹی انسپکٹر ٹریننگ آف ٹرینرز   کے لیے ہینڈ بک کی رسمی نقاب کشائی بھی شامل تھی۔
این ایس ٹی آئی/آئی ٹی آئیز کے ٹاپرز کے علاوہ پی ایم کے وی وائی اور خصوصی پروجیکٹس کے امیدواروں،این آئی ای ایس بی یو ڈی اورآئی آئی ای کے امیدواروں، جن شکشن سنستھان کے امیدواروں، اپرنٹس، ٹرینرز، کاروباریوں اور ورلڈ اسکلز 2022 کے فاتحین میں سرٹیفکیٹس تقسیم کیے گئے۔
مزید برآں، یہ دن تمام اداروں اور مراکز میں منایا گیا اور ملک بھر میں توسیع شدہ شراکت داروں جیسے سیکٹر اسکل کونسلز، پردھان منتری کوشل کیندرز ، ٹریننگ پارٹنرز، اسکل انڈیا انٹرنیشنل سینٹرز، اسکل انڈیا انٹرنیشنل سینٹرز، اسکل مراکز وغیرہ کو شامل کیا گیا اور ملک کے مختلف حصوں سے معززشخصیات اور میڈیا کو بھی دعوت دی گئی ۔ تقریب میں ہنرمندی کے ایکو سسٹم میں ان کی شراکت کے لیے اسکل ٹرینرز کو اعزاز دینابھی شامل تھا۔